open-index/open-wikipedia-markdown huggingface dataset:
Stanisław Dziwisz

**Stanisław Jan kardinál Dziwisz** (* 27. apríl 1939, Raba Wyżna, Poľsko) je bývalým osobným tajomníkom krakowského arcibiskupa kardinála Karola Wojtyłu od roku 1966 a bol ním aj naďalej po jeho zvolení za pápeža od roku 1978, až do pápežovej smrti 2. apríla 2005. Od roku 2016 je emeritným arcibiskupom Krakowskej arcidiecézy.

## Životopis
Diakonskú vysviacku prijal 25. marca 1963 a za kňaza bol vysvätený 23. júna 1963 krakowským arcibiskupom Karolom Wojtylom.  

Dňa 7. februára 1998 bol vymenovaný za titulárneho biskupa biskupstva *[[San Leone]]* a pomocného prefekta Pápežského domu Rímskej kúrie. Na slávnosť sv. Jozefa, ženícha Panny Márie 19. marca 1998 bol vysvätený za biskupa pápežom Jánom Pavlom II., štátnym vatikánskym sekretárom Angelom Sodanom a krakowským arcibiskupom Franciszekom Macharskim v Bazilike sv. Petra vo Vatikáne. Za titulárneho arcibiskupa bol povýšený dňa 29. októbra 2003. 

Dňa 3. júna 2005 bol novým pápežom Benediktom XVI. po rezignácii kardinála Macharského menovaný za krakovského arcibiskupa metropolitu. Dňa 27. augusta 2005 bol uvedený do úradu. Pápež Benedikt XVI. ho spolu s ďalšími 14 biskupmi povýšil 24. marca 2006 na kardinála s titulárnym kostolom *[[Santa Mariae del Popolo|Santa Maria del Popolo]]*.

Dňa 8. decembra 2016 sa stal emeritným krakowským arcibiskupom po zrieknutí sa úradu, ktoré prijal pápež František.                                     Jeho nástupcom sa stal arcibiskup Marek Jędraszewski.

## Zaujímavosti
* V marci 2013 sa zúčastnil voľby nového pápeža *konkláve* vo Vatikáne.
* Dňa 31. októbra 2015 viedol v Katedrále sv. Emeráma v Nitre pohrebné obrady za zosnulého kardinála Jána Chryzostoma Korca.
* Dňa 5. júla 2015 bol slávnostným celebrantom sv. omše na Mariánskej Hore v Levoči pri príležitosti 20. výročia II. apoštolskej návštevy sv. Jána Pavla II. na Slovensku.
* V júli 2016 sa v jeho arcidiecéze v Krakowe konali Svetové dní mládeže s pápežom Františkom.

## Udelené biskupské svätenia
**Hlavný svätiteľ:**
* biskup Grzegorz Ryś, 2011 
* biskup Damian Andrzej Muskus OFM, 2011 
* biskup Piotr Greger, 2011 
* biskup Roman Pindel, 2014 
**Spolusvätiteľ:**
* biskup Marian Buczek, 2002 
* biskup Leon Maly, 2002 
* biskup Jan Zajac, 2004 
* biskup Józef Gudzek, 2004 
* arcibiskup Henryk Hoser SAC, 2005 
* biskup Wieslaw Lechowicz, 2008 
* biskup Grzegorz Kaszak, 2009 
* biskup Andrzej Jeż, 2009

## Referencie

## Iné projekty

Kategória:Arcibiskupi Krakovskej arcidiecézy
Kategória:Poľskí kardináli
Kategória:Držitelia čestných doktorátov Prešovskej univerzity v Prešove
Kategória:Rytieri veľkokríža Radu za zásluhy Talianskej republiky
Kategória:Nositelia veľkokríža Radu za zásluhy (Portugalsko)
Kategória:Nositelia veľkokríža Radu za zásluhy Poľskej republiky
Kategória:Rytieri veľkokríža Radu Izabely Katolíckej
Ján Vyskydenský

**Ján Vyskydenský ** alebo **Wiskydenský** (* 16. apríl 1761, Myjava – † 2. marec 1834, Trnava) bol slovenský evanjelický farár, spisovateľ, novinár a redaktor Prešpurských novín.

## Život
Pochádzal z Myjavy. Bol absolventom ev. lýcea v Bratislave a jeden rok ilegálne študoval na Jenskej univerzite, napriek tomu, že Jozef II. zakázal občanom rakúskej monarchie chodiť na nemecké univerzity.

## Novinár
Koncom augusta 1784 sa stal Leškovým nástupcom v redakcii Prešpurských novín. V redakcii zotrval takmer poldruha roka ako “spisovateľ novín slovenských." Aj keď nedosahoval schopností svojho predchodcu, písal zaujímavo a snažil sa, aby noviny boli hodnotným cítením pre slovenskú čitateľskú obec.

Noviny sa pohybovali stále medzi životom a smrťou. 14. decembra 1785 uverejňujú noviny oznámenie o urgencii predplatného, pričom pokračujú:
:*“A poněvádž tohto půl roka tak mnoho předplatitelů nás zanechalo a všech spolu jen 46 zbylo; nic jiného sme si nevinšovali, jak abychom čím více se jejich počet rozmnožil...a tu škodu, kterou sme tohto půl roku měli, nějak nahradit mohli… Zůstávame Naši láskavé veřejnosti k službám vždy hotoví Slovenští novináří Danyel Tállayi Nakladate, Ján Wiskydenský spisovatel."*

Koncom decembra 1785 Vyskydenský zanechal redakciu Prešpurských novín a stal sa farárom v Dolných Salibách. Tam 2. apríla 1798 vypukol požiar, ktorý obrátil na popol celý jeho majetok a on sám s deťmi a manželkou sotva ušiel záhube. 27. novembra 1805 prešiel do Trnavy a o dvanásť rokov neskôr do Prietrže, kde po 17-ročnom pôsobení zomrel.

## Literárna činnosť
Literárna činnosť druhého redaktora Prešpurských novín je neveľká. Okrem príležitostných veršov uverejnil aj brožúru zvanú *Kratičká Zpráwa o pamětnej Přjbězích cýrkwe Ewang. A. W. Welko-Přitržské…*(Skalica 1833). Autor v tejto práci preukázal dobré znalosti slovenskej minulosti, ale aj európskych dejín. Hlásil sa v nej k slovanskému a k slovenskému povedomiu, k cyrilometodskej tradícii a k revolučnému odkazu husitského hnutia. Zdôrazňoval hlavne pôsobenie husitov na Slovensku a označoval ich za nezmieriteľných bojovníkov proti najväčšiemu stredovekému feudálovi v našich krajoch. Píše:
: *Husiti spůsobili to, že obzvláště títo Uherské země slovanští obyvatelé českou jejich reč mluvící, učení Jana Husa anebo zcela přijali, alebo k němu veľmi náchylnými se stali…*

Kategória:Slovenskí novinári
Kategória:Slovenskí spisovatelia
Kategória:Slovenskí evanjelickí kňazi
Nowiny o rolním a polním hospodářstwí

**Nowiny o rolním a polním hospodářstwí** boli najstaršie slovenské noviny a najstarší poľnohospodársky časopis v Uhorsku. Vychádzali v češtine.

Ich prvé číslo vyšlo 15. marca 1783. Boli tlačené aj v nemeckom jazyku pod názvom **Königlich-Hungarische Agrikultur-Zeitung**, ako aj v maďarčine s titulom **Királyi Magyar Ujság a Földmüvelesröl**. 

Medzi poľnohospodárskym obyvateľstvom Uhorska mal tieto noviny propagovať dvojstranný prospekt zvaný: „Nowiny o Rolnjm a Polnjm Hospodářstwí podle Ustanowení Uherského Králowství w Uherské, České a Německé řeči vydané Léta Páně 1783.“ Noviny mali vychádzať v bratislavskej tlačiarni Frant. A. Patzku. Vydavateľ sľubuje, že v tomto tlačovom orgáne bude oboznamovať čitateľov so stavom poľnohospodárskej výroby vo Francúzsku, Anglicku a Nemecku. Odporúča, aby s obsahom jeho novín farári zoznamovali na čitateľských besedách aj negramotných roľníkov, pretože na šírení pokroku v poľnohospodárstve majú mať záujem nielen stoličné vrchnosti, zemania, ale aj poddaní roľníci.

Prvé číslo Rolních hospodářskych novín z 15. marca 1783 je súčasne najstarším známym poľnohospodárskym časopisom v Uhorsku. Redakcia v ňom radí napr. roľníkom ako majú zabrániť na lúkach narastaniu machu a píše aj o možnostiach získavania krmiva pre dobytok v čase sucha. Iné články sú venované pestovaniu vysokých tráv, hlavne bojika lúčneho, radám na vysádzanie stromov, hlavne na ladom ležiacej pôde a pod. Obsah prvého čísla Rolních hospodářských novín a zachovaného 18. čísla Königlisch-Hungarische Agrikultur-Zeitung v ich nemeckej verzii ukazuje, že išlo o pokus založiť skutočné odborné poľnohospodárske. noviny. Redaktor Rolních hospodářských novín zapĺňal svoj tlačový orgán hlavne príspevkami hospodárov - praktikov. Dopĺňal ich ešte informáciami a poznatkami získavanými čítaním odbornej, hlavne nemeckej a francúzskej literatúry. Odborné vzdelanie síce mal, no neovládal dobre spisovný český jazyk.

Dopisovatelia novín nepochádzali len z Uhorska, ale aj z ostatných krajov rakúskej monarchie. Ich predplatiteľmi boli nielen bohatší roľníci, ale pokiaľ ide o ich nemeckú verziu, aj šľachtici. Noviny sa snažili pomáhať predovšetkým vidieckemu ľudu, preto ich možno označiť za pokrokové a osožné. Vychádzali týždenne najmenej počas štyroch mesiacov. Po celý čas vychádzania si udržali nezmenený formát i hárkový rozsah. Doteraz sa nepodarilo odkryť anonymitu týchto novín, pretože sa v nich neuvádzali ani mená redaktora, či dopisovateľov. Podľa všetkého ich podporovala nejaká bratislavská učená spoločnosť, ktorá si v spolupráci s Kráľovskou uhorskou miestodržiteľskou radou vytýčila úlohu - prispieť k povzneseniu poľnohospodárstva v Uhorsku. 

Pravdepodobne zanikli v súvislosti s prenesením Miestodržiteľskej rady z Bratislavy do Budína.

Kategória:Slovenské novinárstvo
Lekár

náhľad|vpravo|Lekári počas vizity na internom oddelení v nemeckom Rostocku.
**Lekár** je zdravotnícky pracovník, ktorý samostatne vykonáva odborné pracovné činnosti preventívnej a liečebnej zdravotnej starostlivosti. Zvyčajne ide o absolventa lekárskej fakulty, ktorý získal vysokoškolské vzdelanie 2. stupňa v doktorskom študijnom programe. Má titul doktor medicíny – MUDr. Doktorský študijný program trvá na Slovensku v dennej forme štúdia šesť rokov, zahŕňa najmenej 5 500 hodín teoretickej výučby. Absolvovaním špecializačného štúdia má lekár právo používať profesionálne označenie lekára špecialistu spojené s názvom príslušného špecializačného odboru.
Súčasťou udelenia doktorského titulu lekára je spravidla zloženie prísahy dodržiavania lekárskej etiky vrátane výhradnej oddanosti životu pri výkone povolania – tzv. Hippokratovej prísahy. Hippokratova prísaha sa na Slovensku neskladá. Na slovenských lekárskych fakultách sa skladá v rámci promócie promočný sľub, ktorého znenie si upravuje každá fakulta samostatne.

## Referencie

## Iné projekty

Kategória:Povolania
Kategória:Medicína

Kategória:Zdravotnícke povolania
Psychológ

**Psychológ** je človek, ktorý sa profesionálne venuje psychológii

Medzi najznámejších svetových psychológov patria Sigmund Freud, Anna Freudová, William James, Ivan Petrovič Pavlov, Wilhelm Wundt, Carl Jung, Fritz Perls, Alfred Adler, Carl Rogers, Abraham Maslow, Melanie Klein, Viktor Frankl, Jean Piaget, B.F. Skinner, Mary Whiton Calkins aď.

Kvalifikácia psychológa sa odlišuje od kvalifikácie psychiatra, ktorý študuje všeobecné lekárstvo na lekárskej fakulte s následnom atestáciou v odbore psychiatrie, zatiaľ čo psychológ študuje odbor psychológie na filozofickej fakulte.

Psychológ väčšinou poskytuje psychoterapiu, zatiaľ čo psychiater väčšinou poskytuje psychofarmaká. Samozrejme sú možné aj výnimky, kde psychiater poskytuje aj psychoterapeutické služby.

Certifikovaní psychológovia sú registrovaní na Slovensku v rámci Slovenskej komory psychológov.

Kategória:Povolania
Kategória:Psychológia
Viktimológia

**Viktimológia** je relatívne nová vedecká disciplína zaoberajúca sa obeťami trestných činov a ich životným štýlom, ktorý má dopad na šancu stať sa obeťou trestného činu.

## Externé odkazy
* http://www.vodopad.cz/c36.htm 

Kategória:Sociálna psychológia
Kategória:Sociológia
Kategória:Kriminológia
Portugalská India

thumb|Portugalská India v 16. storočí
**Portugalská India** (po portugalsky *Estado da Índia*, teda „Štát India“) bola portugalskou kolóniou na západnom pobreží indického subkontinentu. Kolónia sa skladala z troch spolu nesúvisiacich malých dŕžav ***[[Goa]]***, ***[[Daman a Diú|Damão]]*** (po portugalsky, inak *Daman*) a ***[[Daman a Diú|Diu]]***; z ďalších ku kolónii patriacich území na indickom subkontinente možno spomenúť najmä Dádra a Nagar Havelí. 

Hlavným mestom kolónie bola Velha Goa (spočiatku len Goa), neskôr Nova Goa, odkiaľ boli čiastočne spravované aj ďalšie portugalské kolónie na východnom pobreží Afriky (Sofala, Mozambik), v Perzskom zálive (o.&nbsp;i. Maskat, Hormuz) a v Zadnej Indii (o.&nbsp;i. Malaka). Význam kolónie zdôrazňovala skutočnosťou, že guvernér Goi niesol čiastočne aj titul miestokráľa, ktorým bol menovaný portugalským panovníkom a tomuto priamo podriadený; hlavné mesto sa potom tešilo obdobným výsadám ako Lisabon. Kolónia zanikla roku 1961 obsadením územia indickou armádou.

## Pozri aj
* Dejiny Portugalska
* Goa
* India

## Iné projekty

## Externé odkazy
* Goacom 

Kategória:India
Kategória:Portugalsko
Kategória:Portugalské kolónie
Velha Goa

thumb|180px|Velha Goa, kostol
**Velha Goa** (pôvodne len **Goa**; , ) je mesto ležiace v západoindickom spolkovom štáte Goa na ľavom brehu rieky Mandovi. 

Goa je staré hindské mesto; v dnešnej podobe bolo znovuzaložené v 15. storočí, od roku 1510 bolo hlavným mestom Portugalskej Indie. Po niekoľkých epidémiách, hlavne roku 1738, sa veľká časť obyvateľstva presťahovala do predmestia Panaji, ako sídlo miestokráľa zostala Goa do roku 1759 a ako hlavné mesto Portugalskej Indie až do roku 1843, kedy sa Panaji stáva hlavným mestom (a vchádza do dejín pod menami *Nova Goa*, teda „Nová Goa“, zatiaľ čo Goa sa nazýva *Velha Goa* a stráca na význame; meno ostalo platné dodnes).

## Iné projekty

Kategória:Mestá v Indii
Kategória:Goa
Žirafa núbijská

**Žirafa núbijská** alebo **žirafa škvrnitá** (lat. *Giraffa camelopardalis*, z ) je párnokopytník patriaci do rodu žirafa žijúci v savanách severnej Afriky v počte 4800 jedincov.

## Opis
Žirafa je najvyššia zo všetkých suchozemských živočíšnych druhov. Má charakteristický predĺžený krk a nohy. Samce dosahujú výšku 4,8 až 6 metrov a hmotnosť . Samice sú obyčajne trošku menšie a ľahšie. Medzi významné anatomické znaky patria veľké oči a uši, dlhé nohy s veľkými chodidlami a tenkým chvostom. Na hlave má žirafa dva až štyri rožky (osikony), ktoré sú väčšie u samcov než u samíc. 

## Poddruhy
* žirafa núbijská núbijská (*[[Giraffa camelopardalis camelopardalis|G. c. camelopardalis]]*) - nominátny poddruh
* žirafa núbijská kordofánska (*[[Giraffa camelopardalis antiquorum|G. c. antiquorum]]*)
* žirafa núbijská západoafrická (*[[Giraffa camelopardalis peralta|G. c. peralta]]*)
* žirafa núbijská Rotschildova (*[[Giraffa camelopardalis rotschildi|G. c. rotschildi]]*)

## Správanie
Žirafy môžu žiť aj samostatne, často sa však zoskupujú do čried.

Prirodzenými nepriateľmi žiráf sú levy, leopardy a hyeny. Žirafy však proti nim nie sú úplne bezmocné, jedným mohutným kopom sú schopné na mieste zabiť aj leva. 

## Referencie


## Iné projekty

## Externé odkazy
* Vedci si myslia, že neexistuje jeden, ale štyri druhy žiráf 

Kategória:Žirafovité
Kategória:Africké cicavce
Kategória:Ohrozené druhy
Insomnia (film z roku 2002)

***Insomnia*** je kriminálna dráma americkej produkcie z roku 2002. Na prípad vraždy sedemnásťročného dievčaťa v malom aljašskom mestečku je povolaný detektív losangelskej polície Will Dormer (Al Pacino). Ten pri prenasledovaní vraha nešťastnou náhodou zastrelí svojho partnera. Pri ďalšom pátraní je sužovaný výčitkami svedomia za jeho smrť, vrahovým vydieraním  a zároveň nespavosťou, ktorá je spôsobená geografickou lokalitou - celých 24 hodín je vonku denné svetlo. 

Tento film je novým spracovaním filmu ( *remake*) nórskeho režiséra Erika Skjoldbjærg z roku 1997 s rovnakým názvom Insomnia.

## Externé odkazy
* Oficiálna stránka filmu

Kategória:Filmy z 2002
Kategória:Filmy podľa názvu
Kategória:Filmy USA
Kategória:Filmy režírované Christopherom Nolanom
Diablov advokát (film)

***Diablov advokát*** je americký filmový triler z roku 1997 z prostredia právnickej firmy, ktorej pozadie je nejasné a priam diabolské. Vynikajúce herecké výkony tu podávajú Al Pacino, stvárňujúci majiteľa firmy, Keanu Reeves, ako mladý začínajúci právnik a Charlize Theron, hrajúca jeho manželku.

## Externé odkazy
* 
* 

Kategória:Filmy z 1997
Kategória:Filmy podľa názvu
Kategória:Filmy USA
Botanika

thumb|Biodiverzita

**Botanika** (zriedkavo: **fytológia**, zastarano: **rastlinopis**; ) je odbor z biologického vedného systému, ktorý študuje život rastlinných organizmov. Je to systematická veda. Kladie dôraz na odlišnosti a zvláštnosti organizmov. Zatrieďuje sa do teonomických jednotiek. Príslušný odborník sa volá **botanik** (resp. **fytológ**, zastarano **rastlinopisec**).

Delí sa na viacero disciplín:
* algológia – študuje sinice a riasy
* anatómia – veda o vnútornej stavbe tela organizmu.
* cytológia – skúma bunky, prípadne jednotlivé bunkové organely.
* dendrológia – študuje stromy a iné dreviny.
* fyziológia rastlín – skúma životné procesy prebiehajúce v tele rastlín.
* histológia – skúma stavbu a funkciu pletív
* morfológia – skúma vonkajšiu stavbu a tvar tela organizmov a jeho jednotlivé časti.
* organológia – skúma vnútornú stavbu organizmov a ich funkciu.
* taxonómia (systematika) – zaoberá sa triedením organizmov do kategórií (taxónov) na základe ich fylogenetickej príbuznosti.

## Iné projekty
Epocha (astronómia)

V astronómii **epocha** označuje časový okamih, ku ktorému sú špecifikované astronomické súradnice alebo dráhové elementy.

Je to časový okamih, na ktorý sa vzťahujú určité astronomické veličiny ako polohy hviezd, meniace sa v dôsledku ich vlastného pohybu, elementy dráh telies slnečnej sústavy, meniace sa v dôsledku porúch, atď. Obyčajne sa za epochu zvolí časový okamih v tom roku, v ktorom sa uskutočnili pozorovania daných veličín. Niekedy (napríklad v katalógoch) sa za epochu zvolí ekvinokcium.

V prípade astronomických súradníc možno polohu v iných časových okamihoch vypočítať tak, že sa zohľadní precesia a vlastný pohyb objektu. V prípade známych dráhových elementov treba vziať do úvahy pertuberáciu (rušenie pohybu) ostatnými telesami, aby bolo možné vypočítať dráhové elementy v inom časovom okamihu.

V súčasnosti používaná štandardná epocha je J2000.0, ktorá nastala 1. januára 2000 o 12:00 TT. Prefix „J“ označuje, že ide o juliánsku epochu. Predchádzajúca štandardná epocha bola B1950.0 s prefixom „B“ označujúcim, že išlo o besseliánsku epochu.

Besseliánske epochy sa používali pred rokom 1984, dnes sa používajú juliánske epochy.

* Katalóg Henryho Drapera používa B1900.0

Epochy pre dráhové elementy sa zvyčajne vedú v terestrickom čase v niekoľkých rôznych formátoch, vrátane:

* gregoriánskeho dátumu s 24-hodinovým časom: 2000 Jan. 1, 12:00 TT
* gregoriánskeho dátumu so zlomkovým dňom: 2000 Jan. 1.5 TT
* juliánskeho dňa so zlomkovým dňom: JDT 2451545.0
* formátu NASA/NORAD dvojriadkových elementov: 00001.50000000

Kategória:Astronómia
Kategória:Nebeská mechanika
Kategória:Astronomické sústavy súradníc
J2000.0

Pojem epocha **J2000.0** sa používa v astronómii a označuje aktuálne datovanie.

Presne sa rovná Juliánskemu dňu 2451545.0 TT alebo 1. januáru 2000 12h TT. Je to ekvivalent 1. januára 2000 11:59:27.816 TAI alebo 1. januára 2000 11:58:55.816 UTC.

Kvôli neustálym zmenám v rektascenzii a deklinácii hviezd spôsobeným precesiou (a pre relatívne blízke hviezdy aj vlastným pohybom), zvyknú astronómovia špecifikovať tieto vlastnosti vo vzťahu ku konkrétnej epoche. Predchádzajúca epocha, ktorá sa štandardne používala, bola epocha B1950.0.

Keď sa používa rovník a rovnodennosť na definovanie astronomického referenčného rámca, tento rámec (snímka) môže byť tiež označený, že je v J2000 súradniciach, alebo jednoducho J2000, ale správnejšie označenie je ICRS *International Celestial Reference Frame* (doslovne: „medzinárodný nebeský referenčný rámec“).

„J“ v prefixe označuje, že ide o juliánsku epochu, aby sa zdôraznil rozdiel oproti besseliánskej epoche.

## Externé odkazy

*Čo je TT?  (v angličtine)
*International Celestial Reference Frame, or ICRS  (v angličtine)

Kategória:Astronómia
Kategória:Astronomické sústavy súradníc
Kategória:Nebeská mechanika
Kaštieľ v Betliari

**Kaštieľ v Betliari** je najnavštevovanejším kaštieľom juhovýchodného Slovenska. Nachádza sa v obci Betliar, 7 km severne od okresného mesta Rožňava.

## Dejiny
Kaštieľ pochádza zo začiatku 18. storočia a postavili ho na základoch staršieho renesančného hradu Bebekovcov. Dal ho postaviť Štefan Andráši ako poschodový, ešte opevnený hrad so štyrmi nárožnými vežami. I ďalšie prestavby v rokoch 17921795, keď prichádza k rozšíreniu, a v rokoch 18801886, keď stavba získala dnešnú podobu, sa viažu znovu k rodine Andrášiovcov, ktorá bola už vtedy jeho trvalým vlastníkom, a ktorá mala v majetku nielen hrad Krásnu Hôrku, ale aj majetky a bane v okolí Rožňavy. Po staršej klasicistickej prestavbe a rozšírení južnej časti a priečelia nasledovala rozsiahlejšia pseudoslohová úprava s nadstavbou druhého poschodia, ktorá dala kaštieľu ráz francúzskej poľovníckej stavby. 

Kaštieľ zaplnili Andrášiovci množstvom vzácneho nábytku, umeleckých diel a zbierok. Pôvodnú knižnicu založil Leopold Andráši v druhej polovici 18. storočia. Jej interiér pochádza z rokov 17921795. Fond pozostáva prevažne z vedeckej literatúry 18. a 19. storočia. Prevahu zbierok tvoria maliarske diela, najmä obrazy realistov 19. storočia. Druhú časť zbierok (na prízemí) tvoria dovezené exotické predmety a poľovnícke trofeje, ktoré nemajú rovnocennú hodnotu s umeleckými zbierkami. Park spestrujú nielen jazierka, ale aj menšie záhradné stavby (pavilóny, groty, vodomety). Má vzácne exotické stromy a zvyšky prastarého tisového

## Exteriér
Koncom 18. storočia začali Andrášiovci budovať prírodný park. Neskôr ho rozširovali a doplňovali ďalšími dendrologickými vzácnosťami. V súčasnosti má park rozlohu . Komplex areálu kaštieľa v Betliari bol v roku 1985 vyhlásený vládou Slovenskej socialistickej republiky za národnú kultúrnu pamiatku ako vzácne kultúrno-historické dedičstvo niekoľkých storočí. V areáli sa nachádza aj Hermesova studňa z polovice 19. storočia.

V najväčšom historickom parku na Slovensku je aj rímsky vodopád, navrhnutý v roku 1823 Josefom Bergmannom. Výškou 9 metrov je najvyšším umelým vodopádom a zároveň prvou romantickou stavbou na Slovensku. V októbri 2016 bol obnovený občianskym združením Andoras.

## Galéria

Súbor:Andrássy-kastély (Betlér) légi felvételen.jpg|Pohľad na kaštieľ z vtáčej perspektívy
Súbor:Betliar inside2.jpg|Galéria obrazov pri vchode do kaštieľa
Súbor:Betliar inside3.jpg|Vnútorné schodisko
Súbor:Betliar inside4.jpg|Historická knižnica obsahujúca 15 000 zväzkov cudzojazyčnej literatúry
Súbor:Betliar inside5.jpg|Interiér kaštieľa
Súbor:Betliar, Slovakia.jpg|Pohľad na Betliarsky kaštieľ zozadu
Súbor:Betliar, kaštieľ, park (4).jpg|Park s fontánou


## Referencie

## Pozri aj
* Zoznam kaštieľov na Slovensku

## Iné projekty

## Externé odkazy
* 
* Kaštieľ v Betliari na stránkach SNM 
* http://muzeumbetliar.sk/
* www.betliar.eu
* www.retep.sk

Kategória:Národné kultúrne pamiatky na Slovensku pred rokom 2002
Kategória:Betliar (obec)
Kategória:Kultúrne pamiatky v okrese Rožňava
Betliar
Kategória:Klasicistické stavby na Slovensku
Voľby do Národnej rady Slovenskej republiky v roku 2002

**Voľby do Národnej rady Slovenskej republiky v roku 2002** sa uskutočnili v dňoch 20. až 21. septembra 2002. Výsledok volieb viedol k vzniku v poradí druhej vlády pod vedením Mikuláša Dzurindu.

## Registrované strany
Registrovaným stranám boli pridelené nasledujúce čísla:

# Strana zelených na Slovensku
# Slovenská demokratická a kresťanská únia
# Strana za demokratické práva občanov
# Strana demokratickej ľavice 
# SMER
# Hnutie za demokratické Slovensko
# Občianska konzervatívna strana 
# Hnutie za demokraciu 
# Politické hnutie Rómov na Slovensku - ROMA 
# Komunistická strana Slovenska 
# Strana maďarskej komunity – Magyar Közösség Pártja
# Kresťanskodemokratické hnutie
# Demokratická strana a Demokratická únia - odstúpili v prospech SDKÚ
# Ľudová strana 
# Združenie robotníkov Slovenska 
# Ľavicový blok 
# Aliancia nového občana
# Béčko – Revolučná robotnícka strana 
# Žena a rodina 
# Sociálnodemokratická alternatíva 
# Slovenská národná jednota 
# Nezávislá občianska strana nezamestnaných a poškodených
# Slovenská národná strana 
# Robotnícka strana ROSA 
# Rómska občianska iniciatíva SR 
# Pravá Slovenská národná strana 

## Výsledky
Vo volebnej súťaži sa zúčastnilo spolu 25 politických strán a hnutí, z ktorých len sedem prekročilo zákonom ustanovenú päťpercentnú hranicu potrebnú na vstup do Národnej rady Slovenskej republiky (tzv. uzavieraciu klauzulu). Vo voľbách sa zúčastnilo 2&nbsp;913&nbsp;267 voličov, čo predstavovalo 70,07&nbsp;% účasť. Prepadlo 18.19 % platných hlasov (522 885 hlasov). Výsledky volieb uvádza nasledovná tabuľka:

300px|Rozloženie mandátov v NR SR po voľbách v roku 2002

### Výsledky podľa krajov
* uvedené sú len výsledky strán, ktoré dosiahli vo voľbách nad 2 %.

## Preferenčné hlasy
Podľa zákona o voľbách má občan možnosť uprednostniť v rámci strany maximálne štyroch kandidátov tým, že im dá prednostný hlas zakrúžkovaním ich poradového čísla na kandidátnej listine strany, keď upravuje volebný lístok. Odovzdaním preferenčného hlasu získava poslanec silnejší mandát od voliča. Nasledujúca tabuľka uvádza kandidátov, ktorí dostali aspoň 100-tisíc preferenčných hlasov od voličov.

## Referencie

## Pozri aj
* Zoznam poslancov NR SR (2002 – 2006)
* Zoznam politických strán a politických hnutí na Slovensku

## Externé odkazy
* Slovak Election Data Project - výsledky volieb vo formáte vhodnom na štatistickú analýzu
* oficiálne výsledky volieb na stránke Štatistického úradu SR, zdroj ŠÚ SR


2002
Kategória:2002 na Slovensku
Kategória:Voľby 2002
Okapia

**Okapia** alebo **okápia** (lat. *Okapia*) je rod z čeľade žirafovité. Jeho jediným druhom je **okapia pralesná** (iné názvy: **okapi**, **okapia pásavá**, **okápia pásavá**, **okapia pruhovaná**, **okapia**, **okápia**; lat. *Okapia johnstoni*). Je to najbližšia žijúca príbuzná žiráf.

Na svoju príbuznú sa však veľmi nepodobá. Okapia nemá až taký dlhý krk a nohy, je to tmavohnedé až čierne stvorenie, ktoré má na zadnej časti tela biele pásy ako zebra, ibaže invertovane (obrátené farby), ako na zadnej časti tela a na nohách, čo je iba biele. Zvláštne sfarbenie okapiu dobre maskuje v tropických a hustých pralesoch. Okapie sú samotárske a plaché zvieratá a preto sa kŕmia prevažne v noci listami zo stromov. Listy žerie jazykom dlhým až . Okapie majú zlý zrak, ale vynikajúci sluch a čuch. Jej prirodzeným prostredím sú dažďové pralesy okolo rieky Kongo v severovýchodnej časti Konžskej demokratickej republiky. Bola známa iba domorodcom až do roku 1901. Vtedy anglický bádateľ Harry Johnston stretol v Africkej oblasti prináležiac dnešnému Kongu vojaka, ktorý mal pás z jej kože. Vďaka tejto zvláštnosti si ju za svoj emblém vybrala Medzinárodná kryptozoologická spoločnosť. Stala sa tak posledným objaveným veľkým druhom cicavca. Okapia pralesná je typická živá fosília z toho dôvodu že je posledným zástupcom treťohorných žiráf. Vek, ktorého sa dožíva je dosť podobný veku koňa.

## Galéria

Okapia johnstoni5.ogv|Okapia v Disney's Animal Kingdom (video)
Okapi and son.jpg|S mláďaťom
Zoorashia okapi.jpg


## Referencie

## Iné projekty

 

Kategória:Žirafovité
Kategória:Ohrozené druhy
Kategória:Africké cicavce
Rainier III.

**Rainier III., ***zvrchované monacké knieža* (**''Rainier Louis Henri Maxence Bertrand Grimaldi** *; [[31. máj]], [[1923]] – [[6. apríl]], [[2005]]), nazývaný *Jeho Jasnosť monacké knieža'', vládol Monackému kniežatstvu takmer 56 rokov. Aj keď bol mimo Európy najviac známy pre svoju svadbu s americkou herečkou Grace Kellyovou, bol tiež zodpovedný za reformy Monackej ústavy a za rozvoj ekonomiky kniežatstva a jeho premenu na bohaté a elegantné letovisko.

## Rodokmeň
Rainier bol jediným synom monackej princeznej Charlotty a Pierra z Polignacu. Má taktiež sestru, princeznú Antoinettu, mladšiu o dva roky. Jeho starý otec Ľudovít II. bol generálom francúzskej armády počas druhej svetovej vojny. Jeho nástupcom od roku 2005 je Albert II..

## Na čele Monaka
Rainier III. vládol v Monaku od roku 1949 do 2005, čo znamená, že bol najdlhšie vládnuci monarcha v Európe a druhá najdlhšie vládnuca hlava štátu na svete. Za svoju dlhú vládu Monako veľmi pozdvihol a doviedol ho do OSN a do Rady Európy. Taktiež nechal postaviť mnoho stavieb. 

V marci 2005 Rainier vážne ochorel a 6. apríla 2005 chorobe podľahol.

## Referencie

## Iné projekty

## Externé odkazy
* Biografia Rainiera
* Grace Kellyová a Princ Rainier 

Kategória:Narodenia v 1923
Kategória:Úmrtia v 2005
Kategória:Grimaldiovci
Kategória:Kniežatá Monaka
Kategória:Nositelia Radu za zásluhy Talianskej republiky
Kategória:Nositelia veľkokríža Radu čestnej légie
Kategória:Nositelia Radu Manuela Amadora Guerrera
Zvolenská kotlina

**Zvolenská kotlina** je geomorfologický celok v oblasti Slovenské stredohorie. Kotlina leží medzi Banskou Bystricou, Zvolenom, Detvou a Ľubietovou.

## Vymedzenie
Na severe hraničí so Starohorskými vrchmi, Nízkymi Tatrami a Horehronským podolím, na východe s Veporskými vrchmi a Poľanou. Južným smerom sa nachádzajú Ostrôžky a Javorie a západne ležia Kremnické vrchy.

## Geomorfologické členenie
Zvolenská kotlina sa delí na 9 podcelkov:
*Bystrické podolie
*Bystrická vrchovina
*Sliačska kotlina
*Zvolenská pahorkatina
*Ponická vrchovina
*Povraznícka brázda
*Slatinská kotlina
*Rohy
*Detvianska kotlina

## Charakteristika
Zvolenská kotlina má charakter hornatiny. Najvyšším vrchom je Čierny diel (). Veľká časť územia je pokrytá prevažne listnatými lesmi. V hojnej miere je zastúpený buk, hrab, dub a javor, z ihličnatých stromov sa v menšej miere vyskytuje borovica a smrek. Zvolenskou kotlinou preteká rieka Hron s prítokmi Slatina a Neresnica.

Podľa klimatických podmienok radíme Zvolenskú kotlinu medzi oblasti mierne teplé. V zimnom období vystupujú priemerné teploty na -2 až -4&nbsp;°C, letné priemerné teploty sa pohybujú okolo 17 až 18&nbsp;°C, počet letných dní býva medzi 40 – 50, počet dní so snehovou pokrývkou je 50 – 70.

## Chránené územia
Zvolenská kotlina je kraj s množstvom prírodných zaujímavostí a kuriozít. Nenachádza sa tu žiadna chránená krajinná oblasť, ale viaceré maloplošné chránené územia, ako napr. NPR Plavno, Ponická dúbrava, PR Urpínska lesostep, Kozlinec, Čačínska cerina, Jelšovec, Prosisko, NPP Mičinské travertíny, PP Zolniansky lahar a Potok Zolná, Pyramída, CHA Arborétum Borová hora a iné.

## Referencie

## Iné projekty


Kategória:Kotliny na Slovensku
Kategória:Geomorfologické celky na Slovensku
Kategória:Pomenovania podľa Zvolena
Nemecká spolková republika

**Nemecká spolková republika** môže byť:

*dlhý tvar názvu dnešného Nemecka, pozri Nemecko
*oficiálny názov bývalého Západného Nemecka, pozri Západné Nemecko (1949 – 1990)
Filozofická ekonómia

**Filozofická ekonómia** kladie a hľadá odpovede na také otázky, ktoré z rôznych dôvodov nepostihuje vedecká ekonómia.

Kategória:Filozofia podľa predmetu
Kategória:Ekonómia
Katolícke noviny

**Katolícke noviny** je označenie viacerých cirkevných periodík, najmä:
* Katolícke nowini, historické periodikum
* Katolícke noviny (1870 – 1906)
* Katolícke noviny (1940), ktoré vydáva od roku 1940 Spolok svätého Vojtecha
Axiológia

**Axiológia** je všeobecná teória hodnôt a hodnotenia. Usiluje sa o analýzu a jednotný opis rôznych druhov hodnôt (etických, estetických, ekonomických, biologických a iných), ako aj procesu hodnotenia. Zásadný význam má analýza procesu vzniku novej predstavy optima kvality a kvantity čohokoľvek.

## Citáty
* *Hodnota je kvalita funkcie meraná adekvátnou normou.* (Váross) 
* *Hodnota je úroveň kvality funkcie kvantifikovaná podľa prijatej normy -predstavy optima kvality funkcie, z hľadiska uvažovaných teoretických a praktických významov a prínosov." Dá sa povedať, že je to ukazovateľ -indikátor úrovne kvality.*
* *Hodnota je súhlasné akceptovanie (veci, zážitku , vnemu, pocitu, objektívnej alebo subjektívnej skutočnosti) v súlade s ideálnou predstavou a potrebami subjektu. Nehodnota (bezcennosť, bezvýznamnosť) je nesúhlasné akceptovanie alebo neakceptovanie ...* ( D.Šuch )

## Axiológovia
K slovenským axiológom patria:
* Vladimír Brožík
* Marian Váross
* Peter Kondrla

K zahraničným axiológom patria:
* Polin R.
* Rickert H.
* Ruyer R.
* Scheler M.
* Hartman R.S. (Robert S. Hartman Institute for Formal and Applied Axiolgy)


Kategória:Metaetika
S1m0ne

**S1m0ne** alebo **Simone** je americká filmová sci-fi dráma z roku 2002 napísaná, režírovaná a produkovaná novozélandským režisérom Andrew Niccolom v hlavnej úlohe s Al Pacinom.

## Obsah

Hlavný hrdina Viktor Taransky je režisérom, scenáristom a producentom v jednej osobe, ktorého prenasleduje smola. Jeho posledný film bol prepadák a teraz mu navyše utiekla hviezda jeho nového filmu. Na dôvažok, vedenie štúdia s ním zruší zmluvu. Nič však nie je stranené. Po vyhodení zo štúdia sa rozhodne Viktor vyskúšať nový počítačový program, ktorý dostal od známeho tesne pred jeho tragickou smrťou. Program umožňuje nahradiť skutočných hercov počítačovými simuláciami. V zúfalej snahe ukončiť film na vlastnú päsť, Viktor použije tento program a ako hlavnú hrdinku si vyberie simuláciu číslo 1 - nádhernú Simone. Stane sa nečakaná vec. Film má obrovský úspech a Simone sa cez noc stane hviezdou. Nikto však netuší, že predstaviteľka Simone nie je reálna bytosť a Viktor sa to snaží zatajiť. Musí však kvôli tomu čeliť jednému problému za druhým.

## Externé odkazy
* 
* 

Kategória:Filmy z 2002
Kategória:Filmy podľa názvu
Kategória:Filmy USA
Kategória:Vedecko-fantastické filmy
Andrew Niccol

**Andrew Niccol** (* 10. jún 1964, Paraparaumu, Nový Zéland) je novozélandský filmový scenárista, producent a režisér.

Vyrástol na Novom Zélande, odkiaľ odišiel ako 21-ročný do Londýna v Spojenom kráľovstve. Jeho filmy sú o pesimizme a o ľuďoch, ktorí ho prekonávajú.

## Filmografia
* 2004 *[[Terminál]]* - (The Terminal) - námet
* 2002 *[[Simone]]* - (S1m0ne) - scenár, produkcia, réžia 
* 1998 *[[Truman show]]* - (The Truman Show) - scenár
* 1997 *[[Gattaca]]* - (Gattaca) - scenár, réžia

## Referencie


## Iné projekty

## Externé odkazy
* 
* 
* 

Kategória:Novozélandskí filmoví režiséri
Kategória:Novozélandskí filmoví scenáristi
Kategória:Novozélandskí filmoví producenti
Farma (film)

***Farma*** je americký filmový triler z roku 2003 o veteránovi CIA Walterovi Burke (Al Pacino), ktorý má na starosti hľadanie nových talentov pre výcvikové stredisko CIA.

## Externé odkazy
* 
* 

Kategória:Filmy USA
Kategória:Filmy podľa názvu
Kategória:Filmy z 2003
Martin

**Martin** môže byť:
* mužské meno, pozri Martin (prvé meno)
* svätec:
** zakladateľ San Marína, pozri Svätý Marinus
** Martin Toursky
** Martin de Porres
** biskup z Bragy, pozri Martin z Dumes, 
** španielsky svätec a kňaz, pozri Martin z Leónu
* prezývka japonského speváka menom Masajuki Suzuki
* meno jedného z rodov z Galwaya, pozri Martyn a kmene Galwaya
* Martin I.
* pápež:
** Martin II., pozri Marinus I.
** Martin III., pozri Marinus II.
** Martin IV. (1281 – 1285)
** Martin V. (1417 – 1431)
* biskup:
** iné meno ostrihomského arcibiskupa Martyria († 1158), pozri Martyrius (ostrihomský arcibiskup)
* priezvisko, pozri Martin (priezvisko), napr.:
** Alfred Martin (1882 – 1979), nemecký historik, právnik, sociológ a horolezec
** Andrej Martin (* 1989), slovenský tenista
** Archer John Porter Martin (1910 – 2002), britský chemik
** Damir Martin (* 1988), chorvátsky veslár, dvojnásobný strieborný olympijský medailista
** George Martin (* 1926), anglický hudobník
** George Raymond Richard Martin (* 1948), spisovateľ USA
** Chris Martin (* 1977), anglický hudobník
** John Martin (1789 – 1854), anglický maliar
** Ricky Martin (* 1971), portorický spevák
** Roger Martin du Gard (1881 – 1958), francúzsky spisovateľ
** Seth Martin (* 1933), kanadský hokejový brankár
** Steve Martin (* 1945), herec USA
** Todd Martin (* 1970), tenista USA
** Tony Martin, viacero osôb
** Viliam Martin (1913 – 1976), slovenský protifašistický bojovník
** Marie-Françoise-Thérèse Martinová (1873 – 1897), francúzska rehoľníčka, pozri Terézia z Lisieux

* mesto na Slovensku, pozri Martin (mesto na Slovensku)
* okres na Slovensku, pozri Martin (okres)
* sídlo v Austrálii v štáte Západná Austrália, pozri Martin (Západná Austrália)
* sídlo v Spojenom kráľovstve:
** v grófstve Hampshire, pozri Martin (Hampshire)
** v grófstve Kent, pozri Martin (Kent)
** v grófstve Lincolnshire, pozri Martin (Lincolnshire)
* sídlo v USA:
** v štáte Georgia, pozri Martin (Georgia)
** v štáte Južná Dakota, pozri Martin (Južná Dakota)
** v štáte Kentucky, pozri Martin (Kentucky)
** v štáte Louisiana, pozri Martin (Louisiana)
** v štáte Michigan, pozri Martin (Michigan)
** v štáte Severná Dakota, pozri Martin (Severná Dakota)
** v štáte Tennessee, pozri Martin (Tennessee)
* rieka v Španielsku, prítok Aragónu, pozri Martin (rieka)
* sopka na Aljaške v Katmai National Park, pozri Martin (sopka)
* televízny seriál USA (1992 – 1997), pozri Martin (televízny seriál)
* film režiséra Georgea A. Romera, pozri Martin (film)
* názov piesne Mireille Mathieuovej, pozri pod Mireille Mathieuová
* názov piesne od Soft Cell

## Pozri aj
* Martin City
* Martin County
* Martin Dales
* Martin Drove
* Martin Hussingtree
* Martin Mill
* Martin Hills 
* Svätý Martin 
* Sankt Martin 
* San Martino 
* Saint Martin 
* Sint Maarten 
* San Martín 
* Martina
* Martinová
* Martinko
* St. Martinville
* St Martins
* Aston Martin – výrobca luxusných áut
* Lockheed Martin (predtým Glenn L. Martin Company a Martin Marietta) – americký koncern letectva a kozmonautiky
* Martin Light – výrobca osvetlenia
* C.F. Martin & Company – výrobca gitár
* Martin Malik
Farma (živočíšna výroba)

**Farma** v živočíšnej výrobe môže byť:
*a) v širšom zmysle: základná výrobno-organizačná jednotka (t. j. závod) v živočíšnej výrobe (pozostáva z chovu zvierat, budov, strojov, ľudí a prípadne pozemkov), resp. v 50 - 80. rokoch 20. stor. v Česko-Slovensku špecifickejšie: samostatná hospodárska jednotka (oddelenie) štátnych majetkov zameraná na živočíšnu výrobu
*b) v užšom zmysle: len takáto jednotka chovajúca len jeden druh zvierat (synonymum: **špecializovaná farma**).
Iné významy slova forma pozri na stránke farma.

## Špecializovaná farma
Pojmu špecializovaná farma (farma v užšom zmysle)je podobný termín **chov**, definovaný v zákone č. 194/1998 Z. z. ako 
*skupina hospodárskych zvierat alebo jednotlivé zvieratá chované v určitom zariadení a mieste u chovateľa...; na tomto zariadení a mieste sa vykonávajú činnosti súvisiace s plemenitbou a šľachtením.* 

V poľnohospodárskych podnikoch (vrátane družstiev) so zameraním na živočíšnu produkciu sa obyčajne chovajú zvieratá jedného druhu (najčastejšie aj toho istého plemena. Ak sa v rámci jedného podniku chová viac druhov zvierat, tak obyčajne na viacerých farmách. Výnimkou sú školské poľnohospodárske podniky a vzorkovnice.

Na mechanizáciu živočíšnej výroby sa využívajú dopravníky, dojárne a kŕmne vozy.

Podľa úrovne vykonávanej šľachtiteľskej práce je možné chovy rozdeliť na:
* *úžitkové* - Ich primárnou funkciou je produkcia mlieka, mäsa alebo vajec.
* *šľachtiteľské* - Predstavujú základné jednotky zlepšovanie genofondu populácie plemena. Podľa zákona sú určené "na produkciu čistokrvných plemenných zvierat, predovšetkým plemenníkov na účely zlepšovania genofondu príslušného plemena."  Podľa uznesenia ústavnoprávneho výboru národnej rady SR by sa definícia šľachtiteľského chovu mala zmeniť na "chov určený na produkciu čistokrvných plemenníkov, alebo hybridných plemenných kancov, alebo čistokrvných plemenníc na účely zlepšovania genofondu príslušného plemena." 
* *chránené* - Ich hlavnou úlohou je okrem zošľachťovania plemena "chov určitého, spravidla zánikom ohrozeného plemena hospodárskych zvierat, ktorého účelom je zachovanie jeho genofondu a historickej hodnoty." 

## Štatistika
V bioštatisike je chov jedným z najdôležitejších zdrojov premenlivosti. Každý chov je charakteristický rozdielnou "politikou", podmienky prostredia sú na každej farme rozdielne. Pri tvorbe matematických modelov slúžiacich na modelovanie samotného zvieraťa sa to vyjadruje efektom chovu, t. j. manažment stáda.

Často sa modeluje aj ako spojený efekt (interakcia) *rok*stádo* alebo *rok*stádo*obdobie*.

## Referencie


## Pozri aj
* Agronómia
* Poľnohospodárska výroba
* Jednotné roľnícke družstvo

Kategória:Poľnohospodárstvo
Kategória:Bioštatistika
Kategória:Šľachtiteľstvo
Kategória:Rurálna geografia
Farma

**Farma** môže byť:
* v poľnohospodárstve:
**historicky (v anglosaských krajinách): 
***pacht; prenájom pôdy, pozri pacht a nájom
***obhospodarovaná pôda (resp. aj príslušný poľnohospodársky majetok), z ktorej sa platí nájom či renta
**(väčší) súkromný poľnohospodársky podnik v anglosaských krajinách, najmä v USA (najmä podnik z ekonomického hľadiska, t.j. poľnohospodársky závod, gazdovstvo, hospodárstvo, majer) , pozri pod farma (USA)
**poľnohospodárska usadlosť zameraná na pestovanie rastlín a chov zvierat, (čiastočné) synonymá: gazdovstvo, hospodárstvo, hospodársky dvor, pozri poľnohospodárska usadlosť alebo pozri pod poľnohospodársky podnik
**poľnohospodársky podnik (z ekonomického a technického hľadiska), v užšom zmysle len väčší a/alebo súkromný , pozri poľnohospodársky podnik
** a) základná výrobno-organizačná jednotka (t. j. závod) v živočíšnej výrobe (pozostáva z chovu zvierat, budov, strojov, ľudí a prípadne pozemkov), b) v 50 - 80. rokoch 20. stor. v Česko-Slovensku špecificky: samostatná hospodárska jednotka (oddelenie) štátnych majetkov zameraná na živočíšnu výrobu, pozri farma (živočíšna výroba)
** základná výrobno-organizačná jednotka (t. j. závod) v živočíšnej výrobe, ktorá chová len jeden druh zvierat, synonymum: špecializovaná farma, pozri pod farma (živočíšna výroba)
** skrátene: farmový chov (t.j. obora na chov divej zveri)
** iný názov akvakultúrnej farmy , pozri akvakultúrna farma
** zariadenie, v ktorom sa chovajú ošípané alebo hydina, pozri farma (ošípané)
** staršie: hydináreň, v ktorej sú kurníky pre každý kmeň s potrebnými výbehmi od seba oddelené a ohraničené
* v severoamerickom profesionálnom športe (najmä hokeji): záložný (prípravný) tím pre základný tím, pozri farma (šport)
* v informatike skrátene: serverová farma
* film s Al Pacinom, pozri Farma (film)
* relácia TV Markíza, pozri Farma (televízna relácia)

## Pozri aj
* linková farma (synonymum: odkazová farma; stránka, ktorá bola vytvorená za účelom lepšieho výsledku vyhľadávania)
* klikacia farma (skrytá operácia, pri ktorej osoby či roboty podvodne interagujú s webovou stránkou, aby umelo zlepili status a vnímanie danej stránky alebo nejakého výrobku či služby)
* reklamná farma (webová stránka obsahujúca len reklamné linky)
* trollia farma (synonymá: tro(l)lia farma, továreň trol(l)ov; organizácia, ktorej zamestnanci alebo členovia sa snažia vytvoriť konflikt a nezhody tým, že šíria nenávistné alebo provokatívne komentáre na internete)
* solárna farma (synonymum: slnečná farma)

## Referencie
Faistos

**Faistos** () je mesto v južnej Kréte so zrúcaninami druhého najväčšieho kráľovského paláca na Kréte založeného začiatkom 2. tisícročia pred Kr.. Podobal sa palácu v Knósse. Najznámejší nález je disk z Faistu.

Oblasť mesta bola obývaná obývaná už v období neolitu (pribl. 3000 pred Kr.), čo dokazujú nálezy predmetov z tohto obdobia v priestoroch paláca. Samotný palác vznikol až o tisíc rokov neskôr. Faistos bol postavený okolo roku 1900 pred Kr. Podľa legendy v ňom vládol Rhadamanthys, Diov syn a brat Mina. Mesto bolo veľmi silné a prosperujúce. Malo vlastné mince a dva dôležité prístavy - Matalu a Kommos.

Faistos bol z palácov na Kréte objavený ako prvý. Výkopové práce vykonávala talianska expedícia pod vedením Fedrica Halbbera, neskôr ich viedli L. Pernier a D. Levi.

Zo všetkých krétskych palácov má Faistos asi najkrajšiu polohu. nachádza sa na vyvýšenine s krásnym výhľadom na celú Messarskú rovinu a masív Ida, ktorý je až do začiatku leta pokrytý snehom. Talianski archeológovia sa, na rozdiel od Evansa, rozhodli nechať palác tak, ako ho našli. Vďaka tomu môžeme aj my rozlíšiť staršie a novšie časti paláca.

Palác mal rozlohu asi 18 000 m2 a v ňom sa nachádzalo približne sto miestností (obytné priestory, trónnu sálu, stĺpové siene, palácovú svätyňu, lustrálne kúpele, sklady a pod.). Zaujímavosťou je pec na výrobu bronzu, podobná sa našla aj v Kato Zakros. V komorách boli nájdené hlinené tabuľky s lineárnym písmom A, no najznámejším nálezom je disk s hieroglyfickým písmom.

Pri prvom zemetrasení okolo roku 1750/1700 pred Kr. bola časť paláca zničená, lebo severná časť kopca, na ktorom Faistos stál, klesla. Zničená bola celá severná časť a aj kus hlavného nádvoria.

Aj tento palác v svojich útrobách skrýva tajomstvá. Jedným z nich je význam zvláštnych symbolov vyrytých v jeho stenách.

Faistos sa ako jediný používal aj po páde minojskej kultúry, približne až do roku 200 pred Kr.

## Iné projekty

## Externé odkazy
* 
* Minojský palác Faistos (po anglicky)
* Palác Faistos (po anglicky)

Kategória:Archeologické lokality na Kréte
Kategória:Paláce na Kréte
Kategória:Zaniknuté mestá v Grécku
Kategória:Dejiny Grécka
Aja Triada (archeologické nálezisko)

náhľad|Sarkofág pochádzajúci z náleziska.

**Aja Triada** (novogrécky) alebo **Hagia Triada** (starogrécky) je archeologické nálezisko na juhu Kréty vzdialené len 3-4 km na juhozápad od Faistu.

Najprv tu stálo sídlisko z ranominojského obdobia, na ktorého mieste vznikol v období 1700 - 1450 pred Kr. (azda 1600 pred Kr.) minojský palác. Palác je oveľa menší ako palác vo Faiste. Niektorí archeológovia sa domnievajú, že išlo o sídlo miestneho vladára, iní, že išlo o druhú rezidenciu vládcu Faistu. Úzky vzťah s Faistom prezrádza kamenná cesta, ktorá ich spájala.

Palác bol v roku 1450 pred Kr. zničený a na jeho mieste Achájci, ktorí obývali aj Mykény, postavili megarón a vedľa areálu paláca obchody s trhoviskom.

## Referencie


## Iné projekty

## Externé odkazy
* Ayia Triada

Kategória:Archeologické lokality na Kréte
Kategória:Dejiny Grécka
Kategória:Paláce na Kréte
Malia (archeologické nálezisko)

náhľad|Včely z Mallie, dve zlaté včely držia kvapku medu.
**Malia** alebo staršie aj **Mallia** je minojské mesto a palác na severnej Kréte. 

Palác v Malii je tretí najväčší minojský palác a leží bokom od hlavnej cesty, 40 km východne od Hérakleionu, medzi olivovými hájmi a severným pobrežím ostrova. Začiatky osídlenia spadajú do ranominojského obdobia. Palác bol postavený okolo roku 1900 pred Kr. (stredominojské obdobie). 

Medzi palácom a morom sa rozkladá mesto s nízkou nekropolou s nálezmi pozoruhodných zlatých šperkov. Severozápadne od paláca odkryli monumentálnu hrobovú stavbu *Chrýsolakos* s dvoma stavebnými fázami.

Palác zanikol a bol znova postavený okolo roku 1700 pred Kr. Palác a mesto definitívne zanikli pri náhlej katastrofe (asi výbuchu sopky na Santorine) okolo roku 1500 pred Kr.

V roku 1901 začal archeologické práce v tejto oblasti Brit D. H. Hogarten. Systematický odkryv sa začal v roku 1915 a francúzski archeológovia tu od roku 1921 robia vykopávky dodnes.

## Iné projekty

Kategória:Zaniknuté mestá v Grécku
Kategória:Archeologické lokality na Kréte
Kategória:Paláce na Kréte
Kato Zakros

**Kato Zakros ** je minojské mesto a palác na východnej Kréte.

Palác v Kato Zakros sa nachádza na východnom cípe ostrova a kedysi stál pri mori. Dnes je línia pobrežia posunutá asi o  na východ. Je to spôsobené naplaveninami z riečky pretekajúcej Údolím mŕtvych. Minojci pochovávali svojich mŕtvych v dutinách skál. Tento kaňon je veľmi zaujímavý a na jeho konci nájdeme posledný minojský palác. Jeho poloha na východe Kréty bola z obchodného, ale aj politického hľadiska mimoriadne výhodná. Bolo odtiaľto najbližšie do Egyptu a na Blízky východ. Svedčia o tom nálezy slonoviny a iných exotických predmetov.

Len nedávno bolo sprístupnené aj mestské osídlenie, ktoré sa v žiadnej palácovej lokalite nezachovalo v takom rozsahu ako tu.
náhľad|vľavo|Pohľad na archeologickú lokalitu
V trónnej sále bolo nájdené vzácne žezlo s hlavou pantera. Ale neboli tu žiadne fresky, ani kamarská keramika, z čoho sa dá usúdiť, že išlo o vidiecky palác. V paláci je veľmi zaujímavá do zeme vyhĺbená miestnosť, po obvode ktorej sú nízke lavice, ich význam nám nie je známy a neexistujú ani dohady, na čo by mohli slúžiť.

Je to jeden z najneskôr objavených palácov. Už dlho predtým, ako sa urobili prvé sondy do zeme, sa predpokladalo, že tu je pochovaný minojský palác. V roku 1901 začal archeologické práce v tejto oblasti Brit D. H. Hogarten. Systematicky sa však začalo pracovať na odkrytí paláca až v roku 1962 pod vedením Nikolaosa Platona. Francúzski archeológovia tu robia vykopávky dodnes (práce boli prerušené len počas druhej svetovej vojny a krátko po nej).

Keďže tento palác, ako jediný, nebol nikdy vyplienený, našlo sa tu mnoho cenných predmetov. Zaujímavosťou je, že tu boli nájdené 3000 rokov staré olivy. Raritou je tiež pec na výrobu bronzu, hoci takáto bola nájdená aj vo Faiste.

Archeologické nálezy sú vystavené v Archeologickom múzeu v Iraklio a v múzeu v Sitii. 

## Iné projekty

## Externé odkazy
*
* Minojský palác Kato Zakros (po anglicky)
* Palác Kato Zakros (po anglicky)

Kategória:Archeologické lokality na Kréte
Kategória:Dejiny Grécka
Kategória:Paláce na Kréte
Kategória:Zaniknuté mestá v Grécku
Kategória:Kréta